Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 18. számú melléklet a 8/1999. (I. 20.) FVM rendelethez
Paragraph Index: 1715

6. A támogatás rendeltetéstől eltérő felhasználásának következményei: Jogosulatlan igénybevételnek minősül, ha a támogatás igénybevevője az elfogadott céltól eltérő rendeltetésű beruházást valósít meg, illetve eltérő rendeltetéssel hasznosítja, a jóváhagyott beruházást csak részben valósítja meg, a szerződésben meghatározott időben nem helyezi üzembe, vagy a támogatás igénybevételétől számított öt éven belül elidegeníti, vagy más célra hasznosítja. A felsorolt mulasztások, visszaélések esetén a támogatás igénybevevőjét a támogatás teljes összegének vagy arányos részének késedelmi kamattal növelt összegű visszafizetésére lehet kötelezni. A támogatás rendeltetéstől eltérő felhasználását a támogatási döntést hozó szerv állapítja meg. Kérelem a nagybani piacok létesítésének támogatásához

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes